29/11/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación inicial do expediente de desafectación e cesión de titularidade dunha finca no polígono industrial de Sabón (Arteixo), a favor do Concello de Arteixo

ANUNCIO DE APROBACIÓN INICIAL DO EXPEDIENTE DE DESAFECTACIÓN E CESIÓN DE TITULARIDADE DUNHA FINCA NO POLÍGONO INDUSTRIAL DE SABÓN (ARTEIXO), A FAVOR DO CONCELLO DE ARTEIXO O Pleno da Deputación da Coruña, na súa sesión celebrada o pasado 24 de novembro do 2017, acordou: A) Aprobar inicialmente o expediente de desafectación da seguinte parcela: Finca no Polígono Industrial de Sabón, no concello de Arteixo, inscrita no inventario de bens da deputación no epígrafe 1.1 - Inmobles Urbanos, número de orde 44, e descrita como parcela n.º 129-C cunha superficie de 2.000 m 2 e ben de dominio público e uso público. Título de propiedade: Adquisición mediante reversión por renuncia aceptada por acordo do pleno en sesión celebrada o 26/11/1983 Referencia catastral: Figura indentificada na Dirección General del Catastro coa referencia: 1379307NH4917N0001PQ cunha superficie de 1.989 m 2 Que pasará a cualificarse como ben patrimonial para a súa posterior adscrición polo Concello de Arteixo aos usos que correspondan B) Aprobar inicialmente o expediente de cesión de titularidade en favor do Concello de Arteixo da finca indicada, condicionada a dita cesión á aprobación definitiva do expediente de desafectación. C) Someter a exposición pública o expediente de aprobación inicial de desafectación e o expediente de cesión de titularidade, condicionado este último á aprobación definitiva do expediente de desafectación, mediante anuncio que se publicará no Diario Oficial da Provincia (BOP) para que durante o prazo dun mes, contado dende a súa publicación, se poidan presentar as reclamacións ou alegacións que se estimen oportunas D) A cesión de titularidade da parcela farase efectiva unha vez sexa aprobado definitivamente polo Pleno da Deputación da Coruña o expediente de alteración da cualificación xurídica deste ben. E) Condicións da cesión. –Establécense as mesmas condicións de cesión xa recollidas no convenio suscrito polas dúas Administracións o 4/12/2014: 1.–Que a parcela se adique a dotación pública destinada a equipamentos, debendo manterse o seu destino durante 30 anos. Se no periodo citado o concello decidise, por razóns de interese público, a desafectación da parcela e o seu posterior alleamento conforme ao procedemento legalmente establecido, o importe íntegro da venda destinarase ás obras ou servizos que determinen de común acordo a Deputación da Coruña e o concello de Arteixo, no Polígono Industrial de Sabón.2.–O Concello de Arteixo Facilitará á Deputación o uso gratuito da parcela cedida, se a súa utilización fose compatible co uso pretendido, polo tempo necesario, nas datas que se fixen de mutuo acordo entre ambas as dúas institucións, durante o prazo establecido no apartado 1.3.–O Concello de Arteixo realizará os trámites e se é o caso, aboará os gastos derivados da correspondente inscrición ou inmatriculación da citada parcela no rexistro da propiedade así como no catastro, e aboará calquera tributo ou cantidade que puidese esixirse derivado da devandita cesión.4.–No non previsto expresamente nas condicións de cesión, aplicarase o Regulamento de Bens das Entidades Locais. F) Facultar ao presidente para a sinatura da acta de entrega do ben, unha vez cumpridos os requisitos establecidos nos parágrafos anteriores, así como para executar todos os actos necesarios para o cumprimento do presente acordo. En cumprimento do citado acordo, expóñese a información pública o presente expediente para que as persoas interesadas poidan consultalo, e se é o caso formular por escrito as alegacións que estimen oportunas, no prazo indicado, no Servizo de Patrimonio e Contratación, no edificio principal da Deputación sito na Avda. do Porto da Coruña número 2, quinto andar, na cidade da Coruña. A Coruña, 27 de novembro do 2017. O Presidente, O Secretario, Valentín González Formoso José Luis Almau Supervía